laion/Wikipedia-Exotic huggingface dataset:
הדיוויזיה ה-34 (ורמאכט)

הדיוויזיה ה-34 (בגרמנית: 34. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה. הדיוויזיה הוקמה ב-1 באפריל 1936 בקובלנץ, והועמדה תחת פיקוד אריך לידקה. במהלך המערכה בפולין הייתה הדיוויזיה חלק מהקורפוס ה-30 במסגרת הארמייה הראשונה בחזית המערבית, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-23 במסגרת הארמייה ה-16. במהלך מבצע ברברוסה לחמה הדיוויזיה כחלק מהקורפוס ה-12 במסרת ארמיית הפאנצר השנייה, ולאחר מכן במסגרת הארמייה הרביעית, ובמהלך הקרב על מוסקבה לחמה הדיוויזיה כחלק מהקורפוס ה-12 במסגרת ארמיית הפאנצר השנייה, ולאחר מכן במסגרת הארמייה הרביעית. לאחר מכן לחמה הדיוויזיה בגזרה המרכזית, כחלק מהארמייה הרביעית ולאחר מכן כחלק מארמיית הפאנצר השנייה. בספטמבר 1943 הועברה הדיוויזיה תחת פקוד ארמיית הפאנצר הרביעית ולחמה עמה בקרב דנייפר ובמבצע דנייפר-קרפטי, ובפברואר 1943 הועברה תחת פיקוד ארמיית הפאנצר הראשונה ולחמה עמה בקרב קורסון-צ'רקאסי. לאחר מכן לחמה הדיוויזיה בקרבות באוקראינה כחלק מהארמייה השמינית, וביולי 1944 הועברה לאיטליה שם לחמה כחלק מארמיית ליגוריה עד סוף המלחמה. הדיוויזיה ה-34 באתר lexikon-der-wehrmacht (בגרמנית)
Herr, wie du willt, so schicks mit mir, רי"ב 73

Herr, wie du willt, so schicks mit mir (בעברית: אדון, אם תרצה), רי"ב 73, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון השלישי שלאחר חג ההתגלות, 23 בינואר 1724. קנטטה זו הייתה החמישית בשנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 154. באך ביצע את היצירה לפחות פעם אחת נוספת ב-1748 או 1749. ב-1870 הוציאה לאור חברת באך את הקנטטה לראשונה, בכרך 18 של פרסומיה. סדר הקריאה לאותו יום כולל פסוקים מהאיגרת אל הרומים ומהבשורה על-פי מתי בהם מתואר הסיפור כיצד ישו ריפא את המצורע. הלברית נכתבה על ידי מחבר לא ידוע והיא מצטטת בפתיחה את דברי המצורע לישו: "אֲדֹנִי אִם־תִּרְצֶה תּוּכַל לְטַהֲרֵנִי". בהמשך נעשה שימוש בפסוקים מתוך מזמור של קספר ביננמן (Kaspar Bienemann). כורל הסיום הוא ממזמור של לודוויג הלמבולד (Ludwig Helmbold). הקנטטה נועדה לביצוע על ידי סולני סופרן, טנור ובס בליווי מקהלה בת ארבעה קולות, ובתזמור של שתי קרנות, שני אבובים, שני כינורות, ויולה ובאסו קונטינואו. לקנטטה חמישה פרקים: כורל ורצ'יטטיב לשלושת הסולנים: Herr, wie du willt, so schicks mit mir (אדון, אם תרצה) אריה לטנור: Ach senke doch den Geist der Freuden (אנא, החדר נא את רוח השמחות) רצ'יטטיב לבס: Ach, unser Wille bleibt verkehrt (אבוי, רצוננו יישאר עיקש) אריה לבס: Herr, so du willt (אדון, אם רצונך הוא) כורל: Das ist des Vaters Wille (זהו רצון אבי) היצירה הוקלטה במלואה 12 פעמים בהקלטות מסחריות. בין המנצחים שביצעו את ההקלטות ניתן לציין את גוסטב ליאונהארדט (ב-1977), פיליפ הרווחה (ב-1990), ג'ון אליוט גרדינר (ב-2000) ומסאקי סוזוקי (ב-2001). פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) באתר bach-digital רשימת פרסומי באך באתר IMSLP מתי, ח, 1-13 רשימת ההקלטות באתר קנטטות באך
ציפור שנייה

ציפור שנייה (מוכר במילותיו הראשונות: ראיתי ציפור רבת יופי) הוא שיר עברי מאת המשורר הישראלי נתן זך, שהתפרסם בקובץ שיריו "כל החלב והדבש" (עם עובד, 1966). השיר הולחן על ידי המוזיקאי והמפיק המוזיקלי מישה סגל ובוצע לראשונה ב-1972 על ידי צמד הזמרות היהודיות-קנדיות סוזן ופרן, ובהמשך על ידי נורית גלרון (1979), חוה אלברשטיין ואחרים. השיר הולחן על ידי מישה סגל עבור פסטיבל "מנגינות למילים: שירי משוררים", שנערך בינואר 1972 בבית החייל בתל אביב תחת פיקודו של יצחק לבני. בערב זה בוצעו 15 שיריהם של משוררים ישראלים בני זמננו (לצד זך – יהודה עמיחי, דליה רביקוביץ ודוד אבידן), שהולחנו על ידי דפנה אילת, מוני אמריליו, סשה ארגוב, שלמה ארצי, מתי כספי, צביקה פיק ויאיר רוזנבלום. המנהל המוזיקלי והמנצח היה עודד פנחסי, והמבצעים האחרים היו חוה אלברשטיין, שלמה ארצי, עדנה גורן, צילה דגן, הדודאים, דורית ראובני ושלישיית פיקוד מרכז, רבקה זהר, שולה חן, מתי כספי וצביקה פיק. השיר, שבוצע על ידי צמד הזמרות היהודיות-קנדיות סוזן ופרן, היה ללהיט. זהו שיר קצר במהותו. על כן, העיבוד לרוב משנה במעט את מבנה השיר. בפרט, העיבוד כולל חזרה כפולה על מילות השיר. בחלק מהעיבודים ישנו גם מבוא מוזיקלי (באורך לפחות עשר שניות) שמכין לקראת תחילת השירה. בנוסף, קצב השירה בביצועים השונים הוא לרוב איטי ורגוע. לשיר קיימים עיבודים למקהלה מעורבת (דוד מורס), מקהלת נשים (פנינה ענבר), לאנסמבל חליליות ועוד. השיר מחולק לשני בתים מחורזים. בבית הראשון מתואר המפגש עם הציפור, ובשני מתואר השפעתו על הדובר בשיר. בשני בתי השיר יש אותו מספר של שורות. בבית הראשון קיימת שורה שהיא דומיננטית יותר מבחינת אורכה (השורה השלישית). לשיר ישנן פרשנויות רבות, המשותף למרביתן הוא העבודה לכך שאותו שיר מדבר על חוויית התגלות. השיר מתאר את ההתפעלות מאותה התגלות ואת השפעתו על הדובר בשיר. יש התייחסויות שונות לכותרת השיר. בפרט, להתייחסות לאותה ציפור כ"ציפור שנייה". בין יתר הפרשנויות, בחלק מהן משוער שזה נעשה כהמשך לשיר אחר של זך (שמופיע ללא כותרת) בו גם מתואר מפגש עם ציפור, ובחלקן משוער שזה דווקא מתאר גם סוג של תקווה למפגש עם ציפור נוספת. "ציפור שנייה" באתר בית לזמר העברי מנחם בן, נתן זך כמשורר נאיבי, דבר, 29 בדצמבר 1972 אלון אופיר, עיון בשני שירי אובדן: "לעולם לא אשמע את קולו המתוק של האלוהים" מאת יונה וולך ו"ציפור שנייה" מאת נתן זך, מפמ"ר ספרות יוסי חרסונסקי, נורית גלרון, ציפור שנייה, באתר חרסונסקי מיוסיק ביצועים: ביצוע של נורית גלרון, סרטון באתר יוטיוב (בערוץ של גלרון) ביצוע של מישה סגל, סרטון באתר יוטיוב (בערוץ של סגל) ביצוע של אנסמבל קולות נשים נעמה במופע מחווה לנתן זך בצוותא, 1979. בשנת 2013 נוסף ביצוע גנוז של השיר (ביחד עם ביצוע ל"שיר לאוהבים הנבונים") לאלבומה של גלרון שירים באמצע הלילה. אותו ביצוע נכלל בהוצאה המחודשת של האלבום במסגרת סדרת "סימני דרך" ( השירים הגנוזים של נורית גלרון, באתר "ידיעות אחרונות", 11 בדצמבר 2013). ראו טלילה בן-זכאי, "צפור שניה", מעריב, 3 בפברואר 1972. סמדר שיר, קול על הכל | קצר ולעניין, מעריב, 22 במאי 1980; יוסי חרסונסקי, סוזן ופראן: הנאיוויות נשמרת, מעריב, טור 1, 12 ביוני 1986. תגובה מאת המשתמש שמעון שלוש, נתן זך מבחר באתר סימניה אלון אופיר עיון בשני שירי אובדן, באתר של המפמ"ר בספרות
ג'יימס ארל ראדר

ג'יימס ארל ראדר (באנגלית: James Earl Rudder ‏ 6 במאי 1910 - 23 במרץ 1970) היה מייג'ור גנרל אמריקאי שהתפרסם בתפקידו כמפקד גדוד הריינג'רים ה-2 שלחם בקרב פואנט דו אוק במהלך הפלישה לנורמנדי. ראדר נולד בעיירה עדן שבטקסס. הוא למד באוניברסיטת טקסס A&M ובמסגרת העתודה האקדמית עבר קורס קציני מילואים של צבא ארצות הברית, והוסמך כקצין חי"ר. לאחר לימודיו עבד כמורה וכמאמן פוטבול. עם כניסתה של ארצות הברית למלחמת העולם השנייה, בשנת 1941, התגייס ראדר לצבא ושימש בשורת תפקידי מטה ופיקוד בדיוויזיית החי"ר ה-83. בשנת 1943 מונה למפקד גדוד הריינג'רס ה-2. בפלישה לנורמנדי פיקד ראדר על צוות קרב של הריינג'רס שכלל את גדודי הריינג'רס ה-2 וה-5. זמן קצר בטרם הפלישה גילה ראדר כי סגנו, שאמור היה לפקד על כיבוש עמדת התותחים בפואנט דו אוק, אינו כשיר לתפקידו. בשל כך פיקד ראדר על גדוד הריינג'רס ה-2 שנחת בחוף אומהה וכבש את מתחם בפואנט דו אוק, לאחר לחימה קשה. על האופן שבו פיקד על הגדוד בקרב הוענק לראדר צלב השירות המצוין. בהמשך המלחמה פיקד על רגימנט הרגלים ה-109 במהלך הקרב על הבליטה, שם עוטר בכוכב הכסף על גבורתו. לאחר המלחמה שימש בשורת תפקידי מטה ופיקוד במילואים ועלה לדרגת מייג'ור גנרל. לאחר שחרורו שימש כנשיא אוניברסיטת טקסס A&M. מדיה וקבצים בנושא ג'יימס ארל ראדר בוויקישיתוף ג'יימס ארל ראדר, באתר "Find a Grave" (באנגלית) ג'יימס אלטיירי, "ראשי-החנית", הוצאת מערכות, 1965, עמודים 316-317. גל פרל פינקל,המערכה על אנציו - חצי־גשר על פני תהום, כתב העת "בין המערכות" באתר צה"ל, ‏ 25 בנובמבר 2020. גל פרל פינקל‏, גם 75 שנים ליום הארוך ההוא בנורמנדי - יש לנו עדיין מה ללמוד, באתר וואלה, 6 ביוני 2019. גל פרל, "אולי תגידו לי איך לעזאזל עשינו את זה?", הבלוג על הכוונת, ‏ 6 ביוני 2014. גל פרל פינקל וסא"ל ירון,מבצע "קרנף": מה כדאי לחטיבת הקומנדו ללמוד מרגימנט הריינג'רס של צבא היבשה האמריקני, מערכות 488, יולי 2020, עמוד 42. סטיבן אמברוז, "יום הפלישה", מאנגלית: מרדכי ברקאי, הוצאת זמורה ביתן, 2002, עמודים 350-366. Valor awards for James Earl Rudder, מתוך אתר "Military Times".
הדיוויזיה ה-35 (ורמאכט)

הדיוויזיה ה-35 (בגרמנית: 35. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה. הדיוויזיה הוקמה ב-1 באוקטובר 1936 בקרלסרוהה, והועמדה תחת פיקוד הוברט שאלר-קאלידה. במהלך המערכה בפולין הייתה הדיוויזיה חלק מהארמייה השביעית בחזית המערבית, ובמהלך המערכה על צרפת לחמה הדיוויזיה כחלק מהקורפוס ה-4 במסגרת הארמייה השישית. במהלך מבצע ברברוסה לחמה הדיוויזיה כחלק מהקורפוס ה-5 במסרת במסגרת הארמייה התשיעית, ובמהלך הקרב על מוסקבה לחמה הדיוויזיה כחלק מהקורפוס ה-5 במסרת ארמיית הפאנצר השלישית, ולאחר מכן במסגרת ארמיית הפאנצר הרביעית. לאחר מכן לחמה הדיוויזיה בגזרה המרכזית, כחלק מהארמיות השונות, ואף השתתפה במבצע בגרטיון כחלק מקורפוס הפאנצר ה-41 במסגרת הארמייה התשיעית וספגה בו אבדות כבדות. לאחר מכן הועברה תחת פיקוד הארמייה השנייה, ולחמה עמה בקרבות הקשים שהתחוללו בפרוסיה המזרחית עד סוף המלחמה. הדיוויזיה ה-35 באתר lexikon-der-wehrmacht (בגרמנית)
הספרייה והמוזיאון הנשיאותיים על שם דווייט אייזנהאואר

הספרייה והמוזיאון הנשיאותיים על שם דיוויט אייזנהאואר (באנגלית: The Dwight D. Eisenhower Presidential Library, Museum and Boyhood Home) הם הספרייה והמוזיאון הנשיאותיים העוסקים בהנצחת נשיא ארצות הברית דווייט אייזנהאואר. המוזיאון ממוקם בעיר הבית של אייזנהאואר- אבילין, קנזס. המוזיאון כולל את בית הילדות שלו שבו חי בין השנים השנים 1911-1898. אייזנהאואר ואשתו קבורים באתר המוזיאון. מראה בית ילדותו של אייזנהאואר הכניסה לבית ילדותו של אייזנהאואר אנדרטת דווייט ד. אייזנהאואר - בוושינגטון די. סי. מדיה וקבצים בנושא הספרייה והמוזיאון הנשיאותיים על שם דווייט אייזנהאואר בוויקישיתוף אתר האינטרנט הרשמי של הספרייה והמוזיאון הנשיאותיים על שם דווייט אייזנהאואר הספרייה והמוזיאון הנשיאותיים על שם דווייט אייזנהאואר, ברשת החברתית פייסבוק הספרייה והמוזיאון הנשיאותיים על שם דווייט אייזנהאואר, ברשת החברתית אקס (טוויטר) ערך זה הוא קצרמר בנושא ספריות ובנושא ארצות הברית. אתם מוזמנים לתרום לוויקיפדיה ולהרחיב אותו.
קונצרט פרס נובל לשלום

קונצרט פרס נובל לשלום הוא מופע מוזיקלי שנתי, הנערך ב-11 בדצמבר בעיר אוסלו בירת נורווגיה. הוא נערך לכבודם של חתני פרס נובל לשלום באותה שנה, יום אחד לאחר טקס הענקת הפרס. הקונצרט נערך ברציפות מאז שנת 1994. הקונצרט מתקיים בנוכחות חתני הפרס ואורחים נכבדים אחרים. מופיעים בו אמנים, המציגים מגוון רחב של סגנונות מוזיקליים (בשנת 1995 כלל הקונצרט באופן חריג יצירות מוזיקה קלאסית בלבד). בשנות התשעים הנחו את האירוע אמנים ומנחי טלוויזיה נורווגים, אך מאז מופיעים בו כמנחים בעיקר אמנים מארצות הברית. מאז תחילתו הופיעו בקונצרט אמנים ידועים רבים ממגוון ארצות, בפרט ארצות המערב. תזמורת רדיו נורווגיה מלווה מדי שנה את המופע. המנחים מציגים בקונצרט את פעילותם של חתני הפרס, ראיון מוקלט עמם מוצג והם עצמם נואמים במהלך הקונצרט. ההכנות לקונצרט ובחירת האמנים שישתתפו בו מתחילות בחודש ינואר בעוד שזהות חתני הפרס מוכרזת בחודש אוקטובר. עם זאת יש ונעשים שינויים מאוחרים בתוכנית הקונצרט לשם מתן התייחסות לזהות חתני הפרס. הקונצרט מוקלט ונערך במספר גרסאות, המשודרות בכ-100 מדינות בסך הכל, עם קהל צופים של מאות מיליוני אנשים. הוא מופק על ידי חברת הפקות פרטית וממומן בחלקו מחסויות. במשך רוב שנות האירוע הוא נערך באולם אוסלו ספקטרום, אך בשנת 2015 הוא הועבר אל טלנור ארנה בעיר. הקונצרט נערך לראשונה בשנה שבה זכו בפרס יצחק רבין, שמעון פרס ויאסר ערפאת. בין האמנים שהופיעו בו באותה שנה הייתה הזמרת עפרה חזה. בשנת 2010 הופיע בקונצרט עידן רייכל. מדיה וקבצים בנושא קונצרט פרס נובל לשלום בוויקישיתוף אתר האינטרנט הרשמי של קונצרט פרס נובל לשלום אתר הקונצרט ערוץ הקונצרט באתר YouTube
אקדח דייהו

דייהו K5/DP51 הוא אקדח חצי אוטומטי בקוטר 9 מ"מ, שפותח על ידי חברת דייהו הדרום קוריאנית, בין השנים 1984 ל-1988. ייחודו של אקדח דייהו הוא בהיותו בעל מנגנון "פעולה משולשת". האקדח פותח בחברת דייהו (Daewoo Precision Industries), שפשטה רגל ופורקה. אחר-כך יוצר על ידי חברת S&T Daewoo וכיום מיוצר על ידי S&T Motiv. האקדח משמש כאקדח שירות של כוחות הביטחון והמשטרה של קוריאה הדרומית ונמכר גם למדינות אחרות. מיוצרים שני דגמים נוספים וניתן להשיג את האקדח גם בהתאמה לתחמושת 40S&W. גאוות יצרנית האקדח היא על היותו האקדח הראשון בעולם שיוצר במנגנון "פעולה מהירה", בעוד רוב האקדחים הם בעלי "פעולה יחידה", או "פעולה כפולה". מנגנון הפעולה המהירה של דייהו זכה לכינוי "פעולה משולשת", "פעולה כפולה מהירה", או "פעולה כפולה פלוס+". המנגנון הייחודי של הפעולה המהירה כולל מערכת קפיצים פנימית, שאינה קיימת באקדחים אחרים, המאפשר לשמוט את הפטיש, כשהאקדח דרוך וכשיש כדור בקנה, כמו ב"פעולה כפולה", אך באופן שלחיצה ארוכה וקלה על ההדק, גם תקפיץ את הפטיש השמוט לאחור וגם תשחרר נקירה. מנגנון זה מאפשר שימוש באקדח כבאקדח בעל "פעולה כפולה", אך באופן שיריית הכדור הראשון תהיה נוחה ומדויקת יותר, כמו באקדח בעל מנגנון "פעולה יחידה". בנוסף, ניתן גם להשתמש באקדח זה מבלי לשמוט את הפטיש, כאקדח בעל מנגנון "פעולה יחידה" רגיל. גוף האקדח והמחלק עשויים סגסוגת אלומיניום 7075-T6. הקנה והכוונות עשויים פלדת מוליבדן (4140 ו-4150 בהתאמה). מדיה וקבצים בנושא אקדח דייהו בוויקישיתוף קטלוג הנשק של S&T Motiv דף האקדח באתר World guns דף האקדח באתר World guns Single-action - לחיצת הדק קצרה וקלה, שרק משחררת את הפטיש, המשוך לאחור להכות על הנוקר Double-action - לחיצת הדק ארוכה וקשה, שדוחפת את הפטיש השמוט לאחור ובסוף מהלך הפטיש משחררת אותו להכות על הנוקר (ראו גם אקדחים חצי אוטומטיים) עמודים 30-31 בקטלוג הנשק של S&T Motiv
יהודה הורביץ

האם התכוונתם ל... יהודה הורוביץ (מעליץ) – האדמו"ר השני ממעליץ יהודה הורוביץ מדז'יקוב – רב חסידי משושלת חסידות דז'יקוב בירושלים, חתנו של האמרי חיים מוויז'ניץ יהודה הורוביץ (סטוטשין) – האדמו"ר השני מחסידות סטוטשין, ומייסד חסידות סטוטשין בארצות הברית יהודה בן מרדכי הורביץ – סופר ורופא, מראשוני המשכילים חיים יהודה הורוביץ – עסקן ושתדלן חסיד בעלז, בעל קשרים בממשל הגליצאי והפולני (1880 – 1942).
קאצ'ון

קאצ'ון (בהנגול: 개천시) היא עיר במחוז דרום פויאנג שבקוריאה הצפונית. 61% משטח העיר מיוערים. קאצ'ון מחולקת ל-26 שכונות ו-11 כפרים. מקורות מים קיימים בשפע, וכמה מאגרים ממוקמים בתוך קאצ'ון. החקלאות מפותחת מאוד כולל גידול עצי פרי וחיות משק. תעשיית העיבוד השבבי נפוצה מאוד וכך גם הכרייה. קאצ'ון נגישה באמצעות הרכבת. אתרי תיירות בקאצ'ון כוללים את מערת Songam, מקדש Taeripsa עם פגודה בגובה 9 קומות, מספר דולמנים ויערות. כמו כן קיים אגם Yŏnpung אשר נבנה ב-1956. קיימים 2 מחנות מאסר בקאצ'ון, שניהם ידועים בתנאים הקשים שבהם: מחנה מאסר קאצ'ון הוא מחנה עבודה בכפייה לאסירים פוליטיים הממוקם כ-20 ק"מ דרום-מזרחית למרכז העיר, על גדות נהר הטיידונג. שין דונג-היוק נולד במחנה, עונה שם, ולבסוף ראה את אמו ואחיו מוצאים להורג לפני שברח. מחנה הריכוז קאצ'ון הוא מתחם מבני כלא כ-2.5 מזרחית למרכז העיר. לי סון אוק היה כלוא במשך 6 שנים במחנה ונתן את עדותו בפני הסנאט של ארצות הברית. Choe Sang-hun (9 ביולי 2007). "Born and raised in a North Korean gulag". International Herald Tribune. {{cite web}}: (עזרה) United States Senate Hearings: Testimony of Ms. Soon Ok Lee, June 21, 2002
טאנצ'ון

טאנצ'ון (בהנגול: 단천시) היא עיר נמל הממוקמת בצפון מזרח מחוז דרום חאמיונג שבצפון קוריאה. אוכלוסיית העיר מונה 360,000 תושבים. טאנצ'ון גובלת עם ים יפן (הים המזרחי של קוריאה). טאנצ'ון מחולקת ל-39 שכונות ו-39 כפרים.  במכרות טאנצ'ון יש 25 סוגים של מינרלים, כולל אבץ, מגנזיט, עופרת, זהב, כסף, מוליבדן, גרפיט ואזבסט. העיר ידועה בייצור כימי, ייצור טקסטיל ומתכות. בטאנצ'ון עובר קו רכבת. בשנת 2012, הנמל שופץ ושודרג. נמל טאנצ'ון שוחזר, וטקס שהתקיים בדצמבר 2012 סימן את סיום העבודות. הנמל ממוקם לאורך חופי טאנצ'ון, והוא נמצא רק 80 ק"מ ו -40 ק"מ מנמל סינפו ונמל צ'ונג'ין, בהתאמה. "Tanchon Port reconstruction completed", NK Economy Watch. "Tanchon Port reconstruction completed". North Korea Leadership Watch. אורכב מ-המקור ב-2013-03-22. נבדק ב-25 באפריל 2013. {{cite web}}: (עזרה) hani.co.kr, ‘광물 백화점’ 단천서 남북합작 ‘삽’ 뜨나 원문보기: http://www.hani.co.kr/arti/international/asiapacific/121362.html#csidx67e5d46e08bbe738be09689fbe2ce9b ערך זה הוא קצרמר בנושא קוריאה הצפונית ובנושא יישובים באסיה. אתם מוזמנים לתרום לוויקיפדיה ולהרחיב אותו.
הלמה של קרונקר

באנליזה מתמטית, הלמה של קרונקר היא משפט מתמטי הקושר בין התכנסות של סדרה לבין התכנסות של טור המתאים לה במובן שיתואר להלן. משפט זה משמש פעמים רבות לטפל בהתכנסות של סכומים ממוצעים של משתנים מקריים בלתי-תלויים. דוגמה בולטת לכך היא אחת ההוכחות של החוק החזק של המספרים הגדולים, העושה שימוש במשפט זה יחד עם משפט שלושת הטורים של קולמוגורוב. המשפט קרוי על שמו של המתמטיקאי הגרמני לאופולד קרונקר. תהי ( x n ) n = 1 ∞ {\displaystyle \left(x_{n}\right)_{n=1}^{\infty }} סדרה של מספרים ממשיים. נניח כי הטור האינסופי ∑ n = 1 ∞ x n = s {\displaystyle \sum _{n=1}^{\infty }x_{n}=s} מתכנס למספר ממשי. אזי לכל סדרה מונוטונית עולה של מספרים ממשיים ( a n ) n = 1 ∞ {\displaystyle \left(a_{n}\right)_{n=1}^{\infty }} המתבדרת לאינסוף, מתקיים כי, lim N → ∞ 1 a N ∑ n = 1 N a n ⋅ x n = 0 {\displaystyle \lim _{N\to \infty }{\frac {1}{a_{N}}}\sum _{n=1}^{N}a_{n}\cdot x_{n}=0} נסמן S N = x 1 + x 2 + ⋯ + x N {\displaystyle S_{N}=x_{1}+x_{2}+\dots +x_{N}} . ניתן לראות שמתקיים כי, 1 a N ∑ n = 1 N a n ⋅ x n = S N − 1 a N ∑ n = 1 N − 1 ( a n + 1 − a n ) ⋅ S n {\displaystyle {\frac {1}{a_{N}}}\sum _{n=1}^{N}a_{n}\cdot x_{n}=S_{N}-{\frac {1}{a_{N}}}\sum _{n=1}^{N-1}\left(a_{n+1}-a_{n}\right)\cdot S_{n}} יהי ϵ > 0 {\displaystyle \epsilon >0} . הנחנו כי lim N → ∞ S N = s {\displaystyle \lim _{N\to \infty }S_{N}=s} , ולכן קיים N 0 {\displaystyle N_{0}} כך שמתקיים | s − S N | < ϵ {\displaystyle \left|s-S_{N}\right|<\epsilon } לכל N ≥ N 0 {\displaystyle N\geq N_{0}} . עבור כל N {\displaystyle N} מספיק גדול, נפרק את הסכום שקיבלנו לשני סכומים: S N − 1 a N ∑ n = 1 N 0 − 1 ( a n + 1 − a n ) S n − 1 a N ∑ n = N 0 N − 1 ( a n + 1 − a n ) S n {\displaystyle S_{N}-{\frac {1}{a_{N}}}\sum _{n=1}^{N_{0}-1}\left(a_{n+1}-a_{n}\right)S_{n}-{\frac {1}{a_{N}}}\sum _{n=N_{0}}^{N-1}\left(a_{n+1}-a_{n}\right)S_{n}} = S N − 1 a N ∑ n = 1 N 0 − 1 ( a n + 1 − a n ) S n − 1 a N ∑ n = N 0 N − 1 ( a n + 1 − a n ) s − 1 a N ∑ n = N 0 N − 1 ( a n + 1 − a n ) ( S n − s ) {\displaystyle =S_{N}-{\frac {1}{a_{N}}}\sum _{n=1}^{N_{0}-1}\left(a_{n+1}-a_{n}\right)S_{n}-{\frac {1}{a_{N}}}\sum _{n=N_{0}}^{N-1}\left(a_{n+1}-a_{n}\right)s-{\frac {1}{a_{N}}}\sum _{n=N_{0}}^{N-1}\left(a_{n+1}-a_{n}\right)\left(S_{n}-s\right)} = S N − 1 a N ∑ n = 1 N 0 − 1 ( a n + 1 − a n ) S n − a N − a N 0 a N ⋅ s − 1 a N ∑ n = N 0 N − 1 ( a n + 1 − a n ) ( S n − s ) {\displaystyle =S_{N}-{\frac {1}{a_{N}}}\sum _{n=1}^{N_{0}-1}\left(a_{n+1}-a_{n}\right)S_{n}-{\frac {a_{N}-a_{N_{0}}}{a_{N}}}\cdot s-{\frac {1}{a_{N}}}\sum _{n=N_{0}}^{N-1}\left(a_{n+1}-a_{n}\right)\left(S_{n}-s\right)} כאשר N → ∞ {\displaystyle N\to \infty } , האיבר הראשון מתכנס ל- s {\displaystyle s} והאיבר השלישי מתכנס ל- − s {\displaystyle -s} , והם מבטלים זה את זה; האיבר השני מתכנס לאפס כי a N → ∞ {\displaystyle a_{N}\to \infty } ; והאיבר האחרון חסום על ידי ϵ ⋅ a N − a N 0 a N ≤ ϵ {\displaystyle \epsilon \cdot {\frac {a_{N}-a_{N_{0}}}{a_{N}}}\leq \epsilon } . Shiryaev, Albert N. (1996). Probability (2nd ed.). Springer. ISBN 0-387-94549-0.{{cite book}}: תחזוקה - ציטוט: ref duplicates default (link) Durrett, Rick. "Probability: Theory and Examples." Duxbury advanced series, Third Edition, Thomson Brooks/Cole, 2005, Section 1.8, pp. 60–69.
בית הכנסת כותאיסי

בית הכנסת כותאיסי (בגאורגית: ქუთაისი ბათუმის) הוא אחד מבין שלושת בתי כנסת בעיר כותאיסי שבגאורגיה והגדול מביניהם. בניית בית הכנסת הסתיימה בשנת 1885 ברחוב גפונוב 57–59 שבכותאיסי (בהמשך עבר לכתובת 59 בלבד), בית הכנסת הוא הגדול והחדש שבבתי הכנסת של העיר כותאיסי. ישנם עוד שני בתי כנסת בכותאיסי. שניהם ברחוב גפונוב, מספר 10 ומספר 8, בתי הכנסת האלה נוסדו בשנות ה-60 של המאה ה-19. מדיה וקבצים בנושא בית הכנסת כותאיסי בוויקישיתוף ערך זה הוא קצרמר בנושא בתי כנסת ובנושא גאורגיה. אתם מוזמנים לתרום לוויקיפדיה ולהרחיב אותו.
גיא הצבועים

גיא הצבועים הוא שמו של יישוב או נחל במזרח נחלת שבט בנימין הנזכר בתנ"ך. האתר נזכר בספר שמואל א' בתיאור פשיטות הפלשתים בחבל בנימין בעת שהותם בעיר מכמש: ”וַיֵּצֵא הַמַּשְׁחִית מִמַּחֲנֵה פְלִשְׁתִּים שְׁלֹשָׁה רָאשִׁים הָרֹאשׁ אֶחָד יִפְנֶה אֶל דֶּרֶךְ עָפְרָה אֶל אֶרֶץ שׁוּעָל וְהָרֹאשׁ אֶחָד יִפְנֶה דֶּרֶךְ בֵּית חֹרוֹן וְהָרֹאשׁ אֶחָד יִפְנֶה דֶּרֶךְ הַגְּבוּל הַנִּשְׁקָף עַל גֵּי הַצְּבֹעִים הַמִּדְבָּרָה”. במשנה ובתוספתא נזכר יישוב מתקופת הבית השני בשם הר צבועים, אשר נמצא באזור של אקלים חם במיוחד, שהביא להבשלת הפירות בו מוקדם מהרגיל: ”אנשי הר צבועים הביאו ביכוריהם קודם לעצרת, ולא קיבלו מהם”. ייתכן כי שמו של האתר הקדום השתמר בשמו של אפיק נחל הקרוי בימינו ואדי אבו א-צ'באע (מילולית: נחל אבי הצבועים) המתחבר אל נחל פרת. הר צבועים וגיא הצבועים באתר "דעת - אנציקלופדיה יהודית". ספר שמואל א', פרק י"ג, פסוקים י"ז–י"ח. משנה, מסכת בכורים, פרק א', משנה ג', משנה, מסכת חלה, פרק ד', משנה י'.
בית הכנסת בתומי

בית הכנסת בתומי (בגאורגית: ბათუმის სინაგოგა) הוא בית כנסת בבתומי, אג'ריה, גאורגיה. הוא נבנה על ידי סימון וולקוביץ' בשנת 1904. ב-1898 נעתר הצאר הרוסי, ניקולאי השני, לבקשת הקהילה היהודית בבתומי לבנות בית כנסת, וזה נחנך ב-1904. ב-1929 נסגר בית הכנסת על ידי השלטון הסובייטי של ברית המועצות, והמבנה שימש לצורך תחרויות ספורט. עם זאת, בשנת 1993, לאחר נפילת הקומוניזם, הותר ליהודים שנותרו בעיר לשוב להשיב למבנה את שימושו המקורי. ב-1998 בית הכנסת שופץ באופן נרחב, הוא נצבע בלבן ונקבע מגן דוד מרשים בממדיו בחלון החזית. ב-2011 הוכרז בית הכנסת כאתר מורשת לאומי. חזית בית הכנסת פנים בית הכנסת גדרות בית הכנסת הדלת הראשית של בית הכנסת שלט הנצחה לאדריכל בית הכנסת סימון לבוביסדזה וולקוביץ' (1879–1937) מדיה וקבצים בנושא בית הכנסת בתומי בוויקישיתוף צוות dfwatch, Batumi synagogue back to Jewish community after 86 years, ‏27 במרץ 2015 (באנגלית) האתר הרשמי של בתומי, ‏10 במאי 2009 לאס וגאס של הים השחור: 11 מקומות שאסור לפספס בבטומי שבגאורגיה, ‏19 באפריל 2016 ערך זה הוא קצרמר בנושא בתי כנסת ובנושא גאורגיה. אתם מוזמנים לתרום לוויקיפדיה ולהרחיב אותו.
ארווין פירוב

גנרל ארווין פירוב (בגרמנית: Erwin Vierow; 15 במאי 1890 – 1 בפברואר 1982) היה מפקד בכיר בוורמאכט שפיקד על כוחות במלחמת העולם השנייה. פירוב נולד ב-15 במאי 1890 בברלין, שהשתייכה לאימפריה הגרמנית. בשנת 1908 התגייס פירוב לצבא האימפריה הגרמנית, והצטרף לרגימנט הרגלים ה-64 (ברנדנבורג ה-8 - פלדמרשל פרידריך קרל, נסיך פרוסיה), ולחם בשורותיו במהלך מלחמת העולם הראשונה. ב-27 בינואר 1915 הועלה פירוב לדרגת אובר לויטננט, וב-13 במאי 1916 נפצע במהלך הקרבות. ב-18 באפריל 1917 הועלה לדרגת האופטמן, ובדצמבר 1917 מונה לקצין מטה במחלקת הרכבות במטכ"ל הקיסרי. על פעולותיו בקרבות קיבל פירוב את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה הצטרף פירוב לרייכסווהר, ומילא בו תפקידי פיקוד ומטה. ב-1 בפברואר 1928 הועלה פירוב לדרגת אוברסט לוטננט, וב-1 באוקטובר 1933 מונה למפקד הגדוד ה-2 ברגימנט הרגלים ה-15. ב-1 בספטמבר 1934 הועלה לדרגת אוברסט, וב-1 באוקטובר אותה שנה מונה למפקד רגימנט הרגלים ה-36. ב-6 באוקטובר 1936 מונה למפקד רגימנט הרגלים ה-105, ב-12 באוקטובר 1937 מונה לראש מטה הקורפוס ה-11, וב-1 בינואר 1938 הועלה לדרגת גנרל מיור. ב-15 בספטמבר 1939 מונה פירוב למפקד הדיוויזיה ה-96, ובמהלך המערכה על צרפת לחם עמה כחלק מהקורפוס ה-43 במסגרת הארמייה התשיעית. ב-1 בינואר 1940 הועלה פירוב לדרגת גנרל לויטננט, וב-1 באוגוסט 1940 מונה למפקד הדיוויזיה ה-9. ב-1 בינואר 1941 הועלה פירוב לדרגת גנרל חיל הרגלים, וב-6 בפברואר 1941 מונה למפקד הקורפוס ה-55. במהלך מבצע ברברוסה לחם הקורפוס שבפיקודו כחלק מהארמייה השישית, והשתתף בקרב קייב ובקרב חרקוב הראשון. ב-15 בנובמבר 1941 קיבל פירוב על פעולותיו את עיטור צלב האבירים של צלב הברזל, וב-14 בפברואר 1943 מונה למפקד הקורפוס ה-20, שהיה חלק מהארמייה הרביעית. ב-1 ביולי 1943 מונה למפקד הצבאי במערב צרפת, וב-1 בספטמבר 1944 נפל בשבי הבריטי. בשנת 1947 שוחרר פירוב מהשבי. לאחר שחרורו התגורר בעיר טקלנבורג, עד למותו ב-1 בפברואר 1982. מדיה וקבצים בנושא ארווין פירוב בוויקישיתוף ארווין פירוב באתר lexikon-der-wehrmacht בגרמנית
קוטר (פירושונים)

האם התכוונתם ל... קוטר – מיתר המעגל העובר דרך מרכזו קים קוטר – דוגמנית הולנדית רוברט קוטר – כלכלן אמריקני קטר
פרידריך וילהלם

האם התכוונתם ל... פרידריך וילהלם, הנסיך הבוחר מברנדנבורג (1620–1688) פרידריך וילהלם השלישי, דוכס סקסוניה-אלטנבורג (1657–1672) פרידריך וילהלם הראשון, מלך בפרוסיה (1688–1740) פרידריך וילהלם השני, מלך פרוסיה (1744–1797) פרידריך וילהלם השלישי, מלך פרוסיה (1770–1840) פרידריך וילהלם הרביעי, מלך פרוסיה (1797–1861) פרידריך וילהלם, הנסיך הבוחר מהסן (1802–1875) אישים ששמם הפרטי הוא פרידריך וילהלם אישים ששמם הפרטי הוא פרידריך-וילהלם פרידריך
פרידריך הרביעי

האם התכוונתם ל... פרידריך הרביעי, דוכס סקסוניה-גותה-אלטנבורג (1574–1610) פרידריך הרביעי, רוזן הסן-הומבורג (1724–1751) פרידריך הרביעי, הנסיך הבוחר מפפאלץ (1774–1825) פרידריך הרביעי, דוכס אוסטריה פרידריך הרביעי, דוכס הולשטיין-גוטורפ פרידריך הרביעי, רוזן העיר נירנברג פרדריק הרביעי, מלך דנמרק פרידריך וילהלם הרביעי, מלך פרוסיה פרידריך פרנץ הרביעי, הדוכס הגדול של מקלנבורג-שוורין
פרידריך פרנץ

האם התכוונתם ל... פרידריך פרנץ הראשון, הדוכס הגדול של מקלנבורג-שוורין (1756–1837) פרידריך פרנץ השני, הדוכס הגדול של מקלנבורג-שוורין (1823–1883) פרידריך פרנץ השלישי, הדוכס הגדול של מקלנבורג-שוורין (1851–1897) פרידריך פרנץ הרביעי, הדוכס הגדול של מקלנבורג-שוורין (1882–1945)